CELEX: 32016D0041
Language: lt
Date: 2016-01-14 00:00:00
Title: 2016 m. sausio 14 d. Komisijos įgyvendinimo sprendimas (ES) 2016/41, kuriuo dėl labai patogeniško paukščių gripo ir su ta liga susijusio Meksikos įrašo trečiųjų šalių ir jų dalių, iš kurių leidžiama įvežti į Sąjungą mėsos gaminius ir apdorotus skrandžius, pūsles ir žarnas, sąraše iš dalies keičiamas Sprendimo 2007/777/EB II priedas (pranešta dokumentu Nr. C(2016) 41) (Tekstas svarbus EEE)

16.1.2016   
            
            
               LT
            
            
               Europos Sąjungos oficialusis leidinys
            
            
               L 11/8
            
         KOMISIJOS ĮGYVENDINIMO SPRENDIMAS (ES) 2016/41
   2016 m. sausio 14 d.
   kuriuo dėl labai patogeniško paukščių gripo ir su ta liga susijusio Meksikos įrašo trečiųjų šalių ir jų dalių, iš kurių leidžiama įvežti į Sąjungą mėsos gaminius ir apdorotus skrandžius, pūsles ir žarnas, sąraše iš dalies keičiamas Sprendimo 2007/777/EB II priedas
   
      
         (pranešta dokumentu Nr. C(2016) 41)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio įžanginį sakinį, 8 straipsnio 1 punkto pirmą pastraipą, 8 straipsnio 4 punktą ir 9 straipsnio 4 dalies c punktą,
   kadangi:
   
               (1)
            
            
               Komisijos sprendime 2007/777/EB (2) nustatytos gyvūnų ir visuomenės sveikatos taisyklės dėl į Sąjungą importuojamų ar per ją tranzitu vežamų mėsos gaminių, apdorotų skrandžių, pūslių ir žarnų (toliau – prekės) siuntų;
            
         
               (2)
            
            
               Sprendimo 2007/777/EB II priedo 2 dalyje nustatytas sąrašas trečiųjų šalių arba jų dalių, iš kurių leidžiama įvežti į Sąjungą prekes, jeigu jos buvo atitinkamai apdorotos, kaip nustatyta to priedo 4 dalyje. Sprendimo 2007/777/EB II priedo 4 dalyje nustatytas nespecifinio apdorojimo būdas A ir specifinio apdorojimo būdai B–F, išvardyti pagal mažėjantį intensyvumą;
            
         
               (3)
            
            
               į Sprendimo 2007/777/EB II priedo 2 dalies sąrašą Meksika įtraukta kaip trečioji šalis, iš kurios leidžiama įvežti į Sąjungą prekes, gautas iš naminių paukščių, ūkiuose auginamų medžiojamųjų paukščių, Ratitae genties paukščių ir laukinių medžiojamųjų paukščių;
            
         
               (4)
            
            
               po 2013 m. sausio mėn. H7N3 potipio sukeltų labai patogeniško paukščių gripo (toliau – LPPG) protrūkių Meksikos teritorijoje šios trečiosios šalies įrašas Sprendimo 2007/777/EB II priedo 2 dalyje nustatytame sąraše buvo iš dalies pakeistas Komisijos įgyvendinimo sprendimu 2013/217/ES (3), kuriuo patikslinta, kad prekes, gautas iš naminių paukščių, ūkiuose auginamų medžiojamųjų paukščių, Ratitae genties paukščių ir laukinių medžiojamųjų paukščių, galima leisti įvežti iš Meksikos į Sąjungą jas apdorojus specifiniu apdorojimo būdu B, kaip nurodyta Sprendimo 2007/777/EB II priedo 4 dalyje;
            
         
               (5)
            
            
               2015 m. gegužės 8 d. Meksika pateikė informaciją apie LPPG padėtį savo teritorijoje. Meksika taikė likvidavimo strategiją ir įvykdė sergamumo paukščių gripu stebėseną. Ji nenustatė jokio tolesnio viruso plitimo;
            
         
               (6)
            
            
               tą informaciją įvertino Komisija. Remiantis tuo vertinimu ir Meksikos pateiktomis garantijomis tinkama iš dalies pakeisti Meksikos įrašą sąraše, nustatytame Sprendimo 2007/777/EB II priedo 2 dalyje, kiek tai susiję su nustatytu specifiniu apdorojimu, taikomu prekėms, gautoms iš naminių paukščių, ūkiuose auginamų medžiojamųjų paukščių, Ratitae genties paukščių ir laukinių medžiojamųjų paukščių. Kad būtų atsižvelgta į teigiamą ligos padėtį Meksikoje, minėtas prekes galima leisti įvežti į Sąjungą jas apdorojus specifinio apdorojimo būdu D;
            
         
               (7)
            
            
               todėl Sprendimo 2007/777/EB II priedo 2 dalis turėtų būti atitinkamai iš dalies pakeista;
            
         
               (8)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2007/777/EB II priedo 2 dalis iš dalies keičiama pagal šio sprendimo priedą.
   2 straipsnis
   Šis sprendimas skirtas valstybėms narėms.
   
      Priimta Briuselyje 2016 m. sausio 14 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 18, 2003 1 23, p. 11.
   
      (2)  2007 m. lapkričio 29 d. Komisijos sprendimas 2007/777/EB, nustatantis gyvūnų ir visuomenės sveikatos reikalavimus ir tam tikrų mėsos produktų ir apdorotų skrandžių, pūslių ir žarnų, skirtų žmonių maistui, importo iš trečiųjų šalių sertifikatų pavyzdžius ir panaikinantis Sprendimą 2005/432/EB (OL L 312, 2007 11 30, p. 49).
   
      (3)  2013 m. gegužės 8 d. Komisijos įgyvendinimo sprendimas 2013/217/ES, kuriuo dėl Meksikos įrašo trečiųjų šalių ir jų dalių, iš kurių leidžiama įvežti į Sąjungą mėsos gaminius ir apdorotus skrandžius, pūsles ir žarnas, sąraše iš dalies keičiamas Sprendimas 2007/777/EB (OL L 129, 2013 5 14, p. 38).
   
      PRIEDAS
      Sprendimo 2007/777/EB II priedo 2 dalyje Meksikos įrašas pakeičiamas taip:
      
         
                     „MX
                  
                  
                     Meksika
                  
                  
                     A
                  
                  
                     D
                  
                  
                     D
                  
                  
                     A
                  
                  
                     D
                  
                  
                     D
                  
                  
                     A
                  
                  
                     D
                  
                  
                     D
                  
                  
                     XXX
                  
                  
                     A
                  
                  
                     D
                  
                  
                     XXX“